Publication: Magyar Közlöny
Issue: MK-2009-145 (Year: 2009, Number: 145)
Era: 2004-2010
Section: 1. melléklet a 223/2009. (X. 14.) Korm. rendelethez
Paragraph Index: 501

6. Fizikai és környezeti biztonság 6.1. Területek védelme, biztosítása 6.1.1. Fizikai biztonsági zónák kialakítása Cél: A védett erõforrások fizikai védelmének kockázatarányos megvalósítása. Feladat: Biztonsági zónákat és a hozzájuk tartozó adminisztratív és mûszaki védelmi intézkedéseket kell meghatározni. A helyiségeket az alábbi biztonsági kategóriákba kell sorolni: Zárt terület (pl. gépterem), Kiemelt terület (pl. raktárak, áramellátó helyiségek), Ellenõrzött terület (pl. irodák, folyosók), Nyilvános terület (pl. ügyfélszolgálati tér). A zónába sorolásnál tekintettel kell lenni arra, hogy a szomszédos helyiségek, szomszédos biztonsági kategóriába kell tartozzanak. Eredmény: Helyiségek biztonsági besorolása. Biztonsági zónák védelmi eljárásai. Felelõs: Informatikai biztonsági felügyelõ/felelõs 6.1.2. Belépés- és mozgásellenõrzés Cél: Az erõforrásokhoz való fizikai hozzáférési eljárás ellenõrzése. Feladat: A különbözõ biztonsági zónák közötti mozgást ellenõrizni kell. A biztonsági zónához meghatározott követelményeknek megfelelõ adminisztratív és mûszaki eljárásokat kell alkalmazni. A telephelyek kiválasztása és kialakítása során törekedni kell a közforgalmú (külsõ személyek által is használt) területek lehetõ legnagyobb mértékû elválasztására az üzemi területektõl. Azokat a területeket, ahol külsõ személyek is tartózkodhatnak, nyilvános területként kell kezelni, és a hozzáférési pontokon és zónahatárokon az ennek megfelelõ védelmet kell kialakítani. Az ellenõrzési pontok minimálisan a következõ intézkedéseket kell megvalósítsák: – Személy azonosságának ellenõrzése, – Be- és/vagy kilépés idejének rögzítése, – Eljárást kell kidolgozni a belépés- és mozgásellenõrzõ rendszerek mûködtetésére és használatára. Eredmény: Belépés- és mozgásellenõrzõ rendszer. Eljárás a belépés- és mozgásellenõrzõ rendszerek mûködtetésére és használatára. Felelõs: Informatikai biztonsági felügyelõ/felelõs 6.2. Informatikai eszközök védelme 6.2.1. Berendezések elhelyezése és védelme Cél: Biztosítani kell a berendezések mûködõképességét és védelmét az illetéktelen hozzáféréstõl. Feladat: A berendezések elhelyezésére szolgáló helyiségek kiválasztásánál és kialakításánál figyelembe kell venni a berendezés biztonsági besorolása szerinti követelményeket. Meg kell határozni a környezeti hatások, szándékos támadás és véletlen károkozás kockázatát, és ennek megfelelõ fizikai, elektronikai és élõerõs védelmet kell biztosítani. Eredmény: Berendezések biztonsági besorolása szerinti védelemi követelmények. Felelõs: Informatikai biztonsági felügyelõ/felelõs 6.2.2. Közmûszolgáltatások biztosítása Cél: A berendezések védelme a közmûszolgáltatások kiesésével, valamint mûködési rendellenességeivel szemben. Feladat: A közmûszolgáltatások (pl. áram) kiesése esetére a szolgáltatási szint megállapodásokkal és a katasztrófaelhárítási eljárásokkal összhangban kell kiválasztani a szükséges mûszaki megoldásokat (pl. áramellátás: szünetmentes áramforrás, többirányú betáplálás, áramtermelõ generátor). Eredmény: Intézkedési terv a közmûszolgáltatások kiesése esetére. Felelõs: Üzemeltetési vezetõ 6.2.3. Kábelezés biztonsága Cél: Az informatikai erõforrások által használt kábelek védelme sérülésektõl és lehallgatástól. Feladat: A kábelek elhelyezésekor, a használt anyagok kiválasztásakor figyelembe kell venni a kiszolgált informatikai erõforrások biztonsági besorolását. A kábeleket a várható fizikai igénybevételnek és a továbbított adatok kritikusságának megfelelõen kell védeni, figyelembe véve az elektromágneses sugárzások be-, illetve kijutása (zavar, illetve információ) elleni védelmet is. A kritikus erõforrások között redundáns kapcsolatot kell kialakítani (különbözõ fizikai útvonalak kijelölésével). Eredmény: A biztonsági elvárásoknak megfelelõen kialakított és megvalósított kábelezési terv és karbantartási eljárások. Felelõs: Üzemeltetési vezetõ 6.2.4. Berendezések karbantartása Cél: A berendezések megbízhatóságának biztosítása, a váratlan hibák elhárítására fordítandó erõforrások minimalizálása. Feladat: A berendezések karbantartására karbantartási tervet kell készíteni, amely biztosítja a berendezések elõírt (idõ vagy igénybevételi) intervallumonként történõ szakszerû karbantartását. Eredmény: Berendezések karbantartási terve. Felelõs: Üzemeltetési vezetõ 6.2.5. Berendezések biztonságos selejtezése és újrafelhasználása Cél: Az adathordozókon tárolt információk ne kerülhessenek illetéktelen kezekbe. Feladat: Olyan selejtezési és megsemmisítési eljárásokat kell kidolgozni, amelyek biztosítják, hogy a selejtezett eszközökön tárolt információk visszaállítása ne legyen lehetséges. Eredmény: Informatikai berendezések selejtezési eljárásai. Felelõs: Informatikai biztonsági felügyelõ/felelõs

Source: https://magyarkozlony.hu/hivatalos-lapok/ecb4451b97255cd5b4e0e34e49810f4693f6ffe2/dokumentumok/0580a50ff1a9e31b0ee77b7a32cd98b734861afe/letoltes